**ΓΛΩΣΣΑ (8)**

**Ασύνδετο** λέγεται το σχήμα λόγου κατά το οποίο βάζουμε στη σειρά λέξεις ή προτάσεις όμοιες συντακτικά, που έχουν δηλαδή την ίδια συντακτική θέση σε μια περίοδο λόγου, χωρίς να τις συνδέουμε (ενώνουμε) με κάποιον παρατακτικό σύνδεσμο (και, όμως, αλλά, ή, ούτε, είτε κλπ), αλλά χωρίζοντάς τες με κόμμα. Συγκεκριμένα, όταν έχουμε ασύνδετο σχήμα, βάζουμε κόμμα ανάμεσα:

* Στους όρους μιας πρότασης που έχουν την ίδια συντακτική θέση και δε συνδέονται μεταξύ τους με κάποιο σύνδεσμο.

Π.χ.: Ο Πέτρος, η Μαρία, η Ελένη, η Κατερίνα πηγαίνουν κάθε μέρα μαζί στο σχολείο. (χωρίζονται με κόμμα τα υποκείμενα του ρήματος).

Αγόρασε τυρί, γάλα, ψωμί, γιαούρτι, φρούτα. (χωρίζονται με κόμμα τα αντικείμενα του ρήματος)

Ο Κώστας είναι καλός, πονόψυχος, αγαπητός σε όλους. (χωρίζονται με κόμμα τα κατηγορούμενα)

* Στις προτάσεις μιας περιόδου που έχουν την ίδια συντακτική θέση και δε συνδέονται μεταξύ τους με κάποιο σύνδεσμο.

Π.χ.: Σκούπισε το πάτωμα, ξεσκόνισε τα έπιπλα, σφουγγάρισε, καθάρισε τα παντζούρια, έπλυνε το μπαλκόνι. (εδώ έχουμε έξι ανεξάρτητες προτάσεις –ίδιες δηλαδή συντακτικά– που χωρίζονται με κόμμα, καθώς δεν υπάρχει ανάμεσά τους κανένας σύνδεσμος)

**ΑΣΚΗΣΗ**

Να βρείτε στο παρακάτω κείμενο τα σημεία όπου υπάρχει ασύνδετο σχήμα:

Το βιβλίο δεν είναι κάτι που έρχεται και φεύγει. Έχει διάρκεια, είναι ένας φίλος, είναι σύντροφος της μοναξιάς που μένει, ανήκει στους αιώνες. Μολονότι πολλές φορές το περιεχόμενό του ισοδυναμεί με τόνους εκρηκτικής ύλης και μπορεί να ξεθεμελιώσει πράγματα, καταστάσεις, πολιτισμούς, να αλλάξει τη ροή της ιστορίας, να δημιουργήσει ολόκληρες εποχές, ουσιαστικά το βιβλίο είναι ένας φίλος που τον επικαλείσαι όταν θέλεις και τον εγκαταλείπεις όταν θέλεις επίσης, για να τον ξαναπάρεις ή να μην τον ξαναπάρεις κοντά σου αργότερα.

**Ρηματική** λέγεται μια φράση στην οποία περιέχεται ρήμα, καθώς και άλλες λέξεις που συμπληρώνουν το νόημά του (υποκείμενο, αντικείμενο, κατηγορούμενο, επιρρηματικοί προσδιορισμοί).

Π.χ.: Δημοσίευσε διηγήματα σε διάφορα περιοδικά.

Δημοσίευσε = ρήμα

διηγήματα = αντικείμενο

σε διάφορα περιοδικά = εμπρόθετος επιρρηματικός προσδιορισμός

Ονοματική λέγεται μια φράση όταν οι λέξεις από τις οποίες αποτελείται είναι ονόματα (ουσιαστικά, επίθετα, αντωνυμίες).

Π.χ.: Δημοσίευση διηγημάτων σε διάφορα περιοδικά.

Δημοσίευση = ουσιαστικό

διηγημάτων = ουσιαστικό

διάφορα = επίθετο

περιοδικά = ουσιαστικό

Σε πολλές περιπτώσεις μπορούμε να μετατρέψουμε μια ρηματική φράση σε ονοματική και το αντίστροφο.

Π.χ.: **Εκδίδονται** νέα βιβλία της. - **Έκδοση** νέων βιβλίων της.

Αύριο η **παρουσίαση** του νέου της βιβλίου στο κοινό. - Αύριο **παρουσιάζεται** το νέο της βιβλίο στο κοινό.

**Ανεξάρτητες** ή **κύριες** λέγονται οι προτάσεις που εκφράζουν ένα ολοκληρωμένο νόημα και μπορούν να σταθούν μόνες τους στο λόγο, χωρίς να εξαρτώνται από άλλες.

Π.χ.: Ο Κώστας δεν ήρθε μαζί μας.

Θα πάμε εκδρομή το Σαββατοκύριακο.

**Εξαρτημένες** (ή **δευτερεύουσες**) λέγονται οι προτάσεις που δεν εκφράζουν ένα ολοκληρωμένο νόημα και γι’ αυτό δεν μπορούν να σταθούν μόνες τους στο λόγο. Οι προτάσεις αυτές χρησιμεύουν για να συμπληρώνουν ή να προσδιορίζουν άλλες προτάσεις ή έναν όρο της.

Π.χ.: Ο Κώστας δεν ήρθε μαζί μας,επειδή ήταν άρρωστος.

Θα πάμε εκδρομή το Σαββατοκύριακο, αν ο καιρός είναι καλός.

Οι εξαρτημένες προτάσεις είναι διαφόρων ειδών:

* **Ειδικές**: Αυτές που αρχίζουν με τους συνδέσμους ότι, πως, που.

Π.χ.: Είπε ότι θα φύγει αύριο.

* **Βουλητικές**: αυτές που αρχίζουν με το σύνδεσμο να:

Π.χ.: Θέλω να φύγω.

* **Ενδοιαστικές**: αυτές που αρχίζουν με τους συνδέσμους μήπως, μη(ν).

Π.χ.: Φοβάμαι μήπως φύγει.

* **Πλάγιες ερωτηματικές**: Αυτές που αρχίζουν με τους συνδέσμους αν, μήπως ή με ερωτηματικές αντωνυμίες (ποιος, πόσος) και με ερωτηματικά επιρρήματα (πώς, πού).

Π.χ.: Με ρώτησε αν θα έρθεις.

* **Αναφορικές**: αυτές που αρχίζουν με αναφορικές αντωνυμίες (που, όποιος, οποίος, όσος, ό,τι) ή αναφορικά επιρρήματα (όπου, όπως, όσο).

Π.χ.: Ήρθε ο Γιώργος, ο οποίος έλειπε καιρό στο εξωτερικό.

* **Αιτιολογικές**: αυτές που αρχίζουν με τους συνδέσμους γιατί, επειδή, αφού, καθώς.

Π.χ.: Έφυγε γρήγορα, γιατί είχε δουλειά.

* **Χρονικές**: αυτές που αρχίζουν με τους συνδέσμους όταν, ενώ, καθώς, αφού, πριν, μόλις, ώσπου, προτού.

Π.χ.: Όταν τον βλέπω, τρέμω.

* **Τελικές**: αυτές που αρχίζουν με τους συνδέσμους να, για να.

Π.χ.: Ήρθε για να μείνει.

* **Αποτελεσματικές** ή συμπερασματικές: αυτές που αρχίζουν με τους συνδέσμους ώστε, ώστε να, που να.

Π.χ.: Λείπει τόσο καιρό, ώστε δε θυμάται κανένα μας.

**ΑΣΚΗΣΕΙΣ**

1. Να μετατρέψετε τις παρακάτω ρηματικές φράσεις σε ονοματικές και το αντίστροφο.

Σε πολλές χώρες του κόσμου παραβιάζονται τα ανθρώπινα δικαιώματα.

………………………………………………………………………………………………………………………………………………………

Αναμένονται νέες εξελίξεις στο θέμα αυτό.

………………………………………………………………………………………………………………………………………………………

Εντοπίστηκε μεγάλη κηλίδα πετρελαίου στο βόρειο Αιγαίο.

………………………………………………………………………………………………………………………………………………………

Οι λιμενεργάτες κήρυξαν τριήμερη απεργία.

………………………………………………………………………………………………………………………………………………………

Ανακάλυψη αρχαίου τάφου στη Μακεδονία.

………………………………………………………………………………………………………………………………………………………

Πραγματοποίηση έκτακτης συνέλευσης στα γραφεία του συλλόγου.

………………………………………………………………………………………………………………………………………………………

Παράταση της προθεσμίας για την υποβολή φορολογικών δηλώσεων.

………………………………………………………………………………………………………………………………………………………

Αύξηση των τιμών ρύπανσης στη Αθήνα.

………………………………………………………………………………………………………………………………………………………

1. Να αναγνωρίσετε τις ανεξάρτητες και τις εξαρτημένες προτάσεις του παρακάτω κειμένου:

Οι καλύτερες ίσως μέρες της παιδικής μου ηλικίας ήταν εκείνες που πέρασα με ένα βιβλίο αγαπημένο. Παραμέριζα σαν ένα τιποτένιο εμπόδιο όσα πράγματα γέμιζαν τις μέρες για τους άλλους, ώστε να απολαμβάνω με την ησυχία μου την ανάγνωση του βιβλίου μου. Καμιά φορά στο κρεβάτι μου, αφού τελείωνα το βραδινό φαγητό, έπαιρνα το βιβλίο μου και βυθιζόμουν στον κόσμο του. Αυτό δε γινόταν πάντα, αλλά το έκανα κυρίως τις μέρες που είχα φτάσει στα τελευταία κεφάλαια κάποιου βιβλίου, όταν δεν έμεναν πια πολλές σελίδες για να φτάσω στο τέλος. Τότε, επειδή κινδύνευα να τιμωρηθώ, αν με τσάκωναν οι γονείς μου, που είχαν μόλις ξαπλώσει, άναβα ξανά το κερί μου.

1. Να συμπληρώσετε τα κενά των παρακάτω περιόδων με τις λέξεις που βρίσκονται στην αγκύλη (σύνδεσμοι, αντωνυμίες και επιρρήματα), έτσι ώστε να συνδέσετε σωστά τις προτάσεις (ορισμένες λέξεις χρησιμοποιούνται περισσότερες από μία φορές).

[για να, γιατί, ώστε να, πού, που, αν, να, ό,τι, πως, αν και, αλλά, είτε…είτε, όταν, οι οποίοι, και]

* + Δεν είμαι τόσο ανόητος, ……………………………… πιστεύω ……………………………… μου λένε οι άλλοι, ……………………………… άλλωστε δε νοιάζονται για μένα.
  + ……………………………… έρθει κανείς ……………………………… σε ρωτήσει ……………………………… πήγα, μην του πεις τίποτα.
  + Δεν πρέπει ……………………………… υπόσχεσαι ……………………………… θα κάνεις πράγματα ……………………………… δεν μπορείς ……………………………… κάνεις.
  + ……………………………… τον γνώριζε, δεν τον χαιρετούσε ποτέ, ……………………………… τον συναντούσε στο δρόμο.
  + Το κοριτσάκι άπλωσε το χέρι του ……………………………… πιάσει τη μπάλα, ……………………………… εκείνη τη στιγμή γλίστρησε ……………………………… έπεσε.
  + ……………………………… έρθεις μαζί μου ……………………………… δεν έρθεις, εγώ θα πάω στο σπίτι του ……………………………… τον δω, ……………………………… είναι φίλος μου.